Tomato ‘The Flash’ Masih Segar Di Laman Rotten Tomatoes
Embargo review The Flash telahpun tamat beberapa hari yang lalu, dan sehingga kini, banyak pengkritik telah mengeluarkan ulasan mereka terhadap filem superhero terbaru Warner Bros. itu. Dengan DCEU bakal ditamatkan dalam tempoh enam bulan daripada sekarang, banyak mata tertumpu pada laman ulasan-agregasi Rotten Tomatoes, untuk melihat sama ada filem itu mendapat pujian atau sebaliknya.  Beberapa selebriti, pelakon dan pengarah telah menyatakan pendapat mereka terhadap filem The Flash. Tom Cruise misalnya, telah memuji filem itu di media sosial, begitu juga dengan CEO bersama DC Studios, yang beranggapan filem tersebut adalah antara keluaran terbaik tahun ini. CEO Warner Bros. juga telah meletakkan jangkaan yang tinggi dengan mengatakan “The Flash adalah filem superhero terbaik yang pernah ditontonnya.”  “The Flash adalah filem superhero terbaik yang pernah ditontonnya.”  Pujian-pujian dari golongan selebriti ini sudah tentunya mencipta keterujaan dikalangan, namun perhatian masih diberikan pada pendapat para pengkritik sama ada filem ini bagus seperti yang diperkatakan, atau sekadar satu lagi filem DC yang gagal.  Hasil semakan di laman Rotten Tomatoes, The Flash kini mendapat skor 72% dari 95 ulasan, skor yang dianggap baik jika diambil kira prestasi beberapa filem DC sebelumnya. Namun, skor tersebut dijangka berubah dengan pertambahan ulasan dari pengkritik.  The Flash juga turut mendapat skor yang baik di satu lagi laman aggregator-review, Metacritic. Filem itu telah mendapat 18 ulasan positif dengan 11 ulasan yang bercampur-campur dan tiada ulasan negatif, meletakkan skor untuk filem tersebut sebanyak 61 Dari 14 filem DCEU yang dikeluarkan, 7 daripadanya telah mendapat status ‘Rotten’ dengan hanya Wonder Women, Shazam!, The Suicide Squad dan Harley Quinn: Birds of Prey diberikan status “Certified Fresh” (yang memerlukan skor 75% dan keatas) Wonder Women, Shazam!, The Suicide Squad  Filem terbaru DC ini dibintangi Ezra Miller, Sasha Calle, Michael Shannon, Ron Livingston, Maribel Verdu, Kiersey Clemons, Antje Traue, dan Michael Keaton. The Flash aka ditayangkan di pawagam tempatan pada 16 Jun ini. 